Psihoterapija poteka skozi pogovor, ko ob strokovno usposobljenem sogovorniku – psihoterapevtu, odkrivate sebe, lastne vzgibe, vzorce, motive, pogosto neznane in nezavedne, ki vas vodijo v življenju. Njihova prepoznava in spreminjanje vodita v zadovoljnejše in polnejše življenje. V psihoterapiji ste aktiven in vitalen ustvarjalec v procesu osebne rasti. Zaradi tega in zaradi individualnih dejavnikov, ki lahko zavirajo ali pospešijo vaš osebni proces, je težko napovedati trajanje terapije. Vsekakor pa imate ob pravem terapevtu dobre možnosti, da izkusite pozitivne rezultate in trajne spremembe v smeri, ki si jo želite.